
Na podlagi Pravilnika o podeljevanju priznaj na področju športa Športne zveze občine Gorišnica, ki je bil sprejet na 7. seji Upravnega odbora ŠZ Občine Gorišnica, dne 02.12.2010 objavlja Športna zveza Občine Gorišnica, Gorišnica 83, 2272 Gorišnica

JAVNI RAZPIS ZA PODELITEV PRIZNANJ NA PODROČJU ŠPORTA V OBČINI GORIŠNICA ZA LETO 2023


Priznanja na področju športa so najvišja priznanja v občini Gorišnica, ki jih podeljuje Športna zveza Občine Gorišnica za delo in dosežke na področju športa. 
Priznanja na področju športa v občini Gorišnica za leto 2023 lahko prejmejo vsi, ki so člani športnih klubov in športnih društev s sedežem v občini Gorišnica in so članice ŠZ občine Gorišnica ter vsi, ki so prispevali izjemne rezultate na področju šolskega, rekreativnega in vrhunskega športa v občini Gorišnica.
V skladu s Pravilnikom se podeli priznanje za:
· najboljši športnik/ca občine Gorišnica 
· najboljša ekipa občine Gorišnica 
· priznanje najboljšim trenerju/ki za strokovno delo 
· priznanje zaslužnim delavcu/ki za organizacijsko delo 
· priznanje najuspešnejšim posameznikom, posameznicam in ekipam v ŠŠD 
· priznanje perspektivnim mladim športnikom občine Gorišnica,
· priznanje športnikom invalidom občine Gorišnica,
· priznanje najuspešnejšemu rekreativnemu športniku/ci občine Gorišnica 
· priznanje za posebne dosežke v športu,
· fair play,
· jubileji
· znak športne zveze
Kandidate za prejemnike priznanj lahko predlagajo:
· klubi, društva in druge športne organizacije
· fizične osebe s stalnim prebivališčem na območju občine Gorišnica

Predlogi morajo biti podani v pisni obliki in morajo vsebovati:
· podatke o predlagatelju
· natančne podatke o kandidatu
· utemeljitev in obrazložitev predloga z navedbo vrste priznanja za katerega se kandidata predlaga
· dokumente, ki potrjujejo navedbe v utemeljitvi
· najmanj dve sliki

Predloge z utemeljitvami pošljite do srede, 31. januarja 2024 priporočeno po pošti na naslov: Športna zveza občine Gorišnica, Gorišnica 83, 2272 Gorišnica, s pripisom »Za priznanja na področju športa«. Zaključna prireditev s podelitvijo priznanj bo predvidoma v drugi polovici meseca marca 2024. Natančen termin bo sporočen naknadno. 
Predlagatelje obveščamo, da bomo upoštevali le predloge, ki bodo poslani v skladu z razpisom do predpisanega roka.
Klube oz. društva prosimo tudi, da zraven utemeljitev priložijo ali pošljejo po e-mail na naslov gor.sport@gmail.com slikovni material ! 

Sekretar                                                                               v.d. predsednik ŠZ občine Gorišnica

